Pandhémi koronavirus 2019 ing Malaysia kacathet kapisan ing surya 25 Januari 2020, kang ditandang déning telung wong kang warga negara Cina. Kanggo nyuda sumebaré pageblug iku, pamaréntah Malaysia ngecakaké Perintah Kawalan Pergerakan /Movement Control Order (MCO) kang diwiwiti 18 Maret 2020.

Kadadéan 
Malaysia nyatet kadadéan kapisan positif COVID-19 nalika dina Setu, 25 Januari 2020. Malaysia negara Asia Kidul-wétan kapisan kang nandang COVID-19. Kasus kapisan iki nandang marang 3 wong warga negara Cina kang saka Wuhan. Wong telu mau duwéni sujarah lunga saka Singapura banjur menyang Malaysia. Warga Malaysia kapisan kang nandang COVID-19 ya iku wong lanang kang umuré 41 taun nalika 4 Oktober 2020, banjur pasièn iku dirawat ing Griya Sakit Sungai Buloh. Wong lanang iku mau duwéni sujarah lelungan saka Singapura nalika 16 nganti 23 Januari 2020 kanggo nekani konferensi.

Akibat

Administrasi 
Mentri Pertahanan Malaysia, Ismail Yakoob medharaké menawa ndhaftar anggoné lair lan ninggalé padunung diundur nganti 90 dina sawisé MCO rampung. Aturan iki uga dicakké kanggo warga Malaysia kang manggon ing jaban rangkah. Menawa ana padunung kang telat anggoné ngurus ora kena ukuman lan dendha. Ismail Yakoob uga medharaké menawa ana padunung kang kélangan MyKad bisa diurus ing Departemèn Registrasi Nasional ing laladané.

Pariwisata 
Pandhémi COVID-19 iki uga duwéni akibat kang gedhé ing pariwisata Malaysia. Miturut Maha Mentri Malaysia, Tan Seri Muhyiddin Yassin, pariwisata ing Malaysia kélangan RM 3,37 milyar ing 2 sasi wiwitan ing taun 2020. Kedadéan iki disebabké akèhé pakèt wisata kang diwurungaké lan nyebabaké wurungé pesenan hotèl lan tikèt montor mabur.Pamaréntah Malaysia ngétung menawa GDP Malaysia mudhun dakara 0,8 nganti 1,2%. Negara kang akèh dhéwé nekani Malaysia kanggo papan plesir ya iku Cina. Diprakirakaké luwih saka 157.000 pesenan kamar hotèl diwurungaké, lan menawa diétung gedhéné rugi ya iku RM 66 yuta, akèh-akèhané pesenan iku saka Cina.

Ékonomi 
Miturut Gerald Ambrose, pimpinan Aberdeen Standard Investments Malaysia medharaké menawa ing kahanan pandhémi nyebabaké Ringgit Malaysia saya asor. Sakliyané iku ing Malaysia uga ana kedadéan panic buying, kang nyebabaké barang-barang kaséhatan kaya ta handsanitizer lan masker rai saya cures. Mentri Dagang lan Kosumen Negara, Datuk Seri Saifuddin Nasution Ismail njupuk tindakan kang teges marang sapa wae kang adol rong barang iku kanthi rega kang dhuwur.

Acara 
Nalika anané pageblug iki, dibahas karo Huguan Siou Tan Sri Joseph Pairin Kitingan, Ketua Asosiasi Budaya Kadazandusun (KDCA) lan anggota KDCA ngetokaké putusan menawa KDCA ora nganakaké Festival Kaamatan tahun iki. Sakliyané iku Mentri Agama Malaysia, Dr Zulkifli Mohamad al-Bakri medharaké nalika tanggal 11 Maret 2020 menawa sembahyang Jemuwah duwéni sawenèh paugeran kanggo ngedohi sumebaré pageblug, kaya ta: khutbah dicekak; jamaah wudhu ing omah; wong lara kang duwéni tetenger COVID-19 diprayogakaké ora mangkat Salat Jemuwah; lan pangurus mesjid nyedhiani handsanitazer lan masker.

Statistik

Rujukan 

Malaysia